16 



[S. 9] hauffen seye : stellet sich gleich den vngerathenen Kindern, wann die Mutter 

 sie auferzogen, vnd jnen jrem beduncken nach nichts mehr nutzen kan: so 

 wünscheten sie täglich, sie zöhe dahin zum alten hauffen, vnd verließ jnen 

 das Gütlein. Wie aber zum offtermahlen ein solliche alte aberwitzige Mutter 

 mehr waist, dann alle jre junge Gecken, vnd das jrige thuet, sovil sie khan, 

 vngeacht sie verlachet vnd vnwerth seye: auch mehrmahln einen vbergrossen 

 schaden von jren Kindern abwendet: Also thuen auch die jenige weislich vnd 

 wol, wölliche, vngeacht sie vber die schon lengst bekhante vortheil nit alwegen 

 grossen nutzen für äugen sehen, dannoch die Matliematicas artes fortpflantzen, 

 vnd allen handtierungen zum besten, erhalten helffen: in betrachtung, daß die 

 jenige kunst, wölliche bißhero daß Menschliche geschlecht so hoch vnd viel 

 genutzet, eben darumb ein vnerschöpf liehen schätz in jr verporgen haben müsse: 

 wöllicher sich durch vleissiges nachforschen, wie bißhero, also auch noch furo hin, 

 je mehr vnd mehr, vnangesehen man jetzo nit wisse, wa vnd wie, entdecken werde. 



Dan das ich sonderlich von der Astronomia rede, so ists vor alter ein 

 grosses gewest, das man erlehrnet gehabt, wie lang das Jahr seye, vnd da 

 man noch nit gepflogen Calender zu haben, die Zeit, Sommer, Winter, Früe- 

 ling vnd Herbst durch herfürprechen eines Himlischen gestirns nach dem andern 

 hat erkennen lernen: den Ackerpaw darnach anzustellen. 



Als man nun hernach den Calender von 365 1 /± tagen drauf gemacht, 

 von derselbigen Zeit hero ist die wissenschafft des Himlischen gestirns bey dem 

 Pawrsman, der sich an den Calender gehalten, verloschen. Wan nun niemand 

 sich ferner vmb die Astronomiam hette angenommen, sondern jederman sich 

 mit ehebesagtem nutzen begnügen wollen : wie vberschwenglicher vortheil wäre 

 hierzwischen im finstern stecken plieben? wie manicher Mensch war aus vn- 

 wissenheit für der Zeit vmb sein leben kommen, keine schiffarten, keine kauff- 

 manschafften wären auffkommen, Hispania war zu der heutigen Macht vnd 

 reichtumb nie kommen: Alle -Europäische Lande müsten es an zierlicheit vnd 

 vermueglicheit höchlich entgelten: Dem Hollender, wölliche Anno 1597. hinder 

 [S. 10] der Tartarey vberwinteret, vnd drey Monat im finstern gesessen, war gewißlich 

 kainer lebendig wider nach Hauß kommen. 



In gleichem vom Mond zu reden, ist es viel gewest, daß man gelernt 

 ghabt, wie im dreissigsten tag nach dem Neumond, wider einer zu gewarten, 

 vnd zwen Monat vngefährlich 59 tag machen: Wan es nun hierbey verplieben, 

 vnd des Mondslauff nit scherffer erkündigt worden wäre: so hette niemand 

 kein Finsternus vorsagen könden, dardurch abermahl vil schöner vörtel vnd 

 behendigkeiten in Kriegsgewerben, von Griechen, Römern, Spaniern vnd andern 

 gebraucht, hinderstellig verplieben wären. 



